Diari Oficial de la Generalitat Valenciana


Sumari del DOGV 4079, del 05-09-2001 (2001/903666)

ORDRE de 29 de juny de 2001, de la Conselleria de Cultura i Educació, per la qual es modifica l'autorització, en els nivells educatius que s'especifiquen en l'annex, a diversos centres docents privats.
---------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2001/06/29/(6)/dof/vci/html**

### Dades del document

Número de DOGV
:   4079

Data del DOGV
:   05-09-2001

Secció del DOGV
:   I. DISPOSICIONS GENERALS

Número del document
:   2001/903666


Data del document
:   29-06-2001

Organisme emissor


Tipus de document
:   Ordre

Descriptors 

:   * València
    * Puçol
    * Castelló de la Plana
    * ensenyament privat

ORDRE de 29 de juny de 2001, de la Conselleria de Cultura i Educació, per la qual es modifica l'autorització, en els nivells educatius que s'especifiquen en l'annex, a diversos centres docents privats. [2001/7745]
  
Els expedients han sigut iniciats pels representants de la titularitat dels centres privats que s'assenyalen en l'annex, en sol·licitud de modificació de l'autorització en els nivells educatius que s'hi especifiquen.
  
La Direcció General de Centres Docents ha declarat, a través de resolucions individualitzades per a cada centre, l'adequació de les modificacions proposades, pel que fa a espais educatius, a allò disposat en el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris.
  
  
Cada expedient ha sigut tramitat per la direcció territorial competent, i inclou l'informe favorable de la Unitat Tècnica de Construccions i la relació de professors i titulacions respectives o, en el seu cas, el compromís d'aportar-la abans de l'inici de les activitats educatives corresponents.
  
Atés que tots els centres tenen autorització d'obertura i funcionament en els nivells educatius que es modifiquen.
  
Vists la Llei Orgànica 8/1985, de 3 de juliol, (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre, (BOE de 04.10.90), d'Ordenació General del Sistema Educatiu; el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei de Govern Valencià,
  
  
ORDENE
  
  
Únic
  
Autoritzar la modificació en els nivells educatius que s'hi indiquen, a cadascun dels centres que s'assenyalen en l'annex, en els termes que s'hi especifiquen i amb efectes des de l'inici del curs acadèmic 2001/2002.
  
  
Disposició addicional primera
  
  
Els centres que no hi hagen aportat la relació de professors i les titulacions respectives hauran de fer-ho davant la Direcció Territorial de Cultura i Educació corresponent, que l'aprovarà una vegada es dispose de l'informe previ de la Inspecció Educativa, abans de l'inici de les activitats educatives corresponents.
  
  
Disposició adicional segona
  
  
La present autorització donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'Honorable Senyor conseller de Cultura i Educació, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
  
València, 29 de juny de 2001
  
  
El conseller de Cultura i Educació,
  
MANUEL TARANCÓN FANDOS
  
  
  
ANNEX
  
  
Centre: Nuestra Señora de la Consolación
  
Titular: Religiosas de la Consolación
  
Domicili: Avinguda de Lidón, 49
  
Localitat: Castelló de la Plana
  
Província: Castelló
  
Codi: 48765221
  
Ensenyaments que s'autoritzen:
  
- Batxillerat en la modalitat d'Artístic
  
Composició resultant de la totalitat del centre:
  
- 9 unitats d'Educació Infantil, Segon Cicle, amb 177 llocs escolars
  
- 18 unitats d'Educació Primària, amb 450 llocs escolars
  
  
- 12 unitats d'Educació Secundària Obligatòria, amb 358 llocs escolars
  
- 11 unitats de Batxillerat, amb 371 llocs escolars, en les modalitats de Ciències de la Natura i de la Salut, Humanitats i Ciències Socials, Tecnologia i Arts.
  
  
Centre: Virgen al Pie de la Cruz
  
Titular: Arquebisbat de València. Fundació Virgen al Pie de la Cruz
  
Domicili: Avinguda Molí de Vent, 32
  
Localitat: Puçol
  
Província: València
  
Codi: 87241738
  
Modificació que s'autoritza:
  
- S'amplia la capacitat de les 3 unitats d'Educació Infantil, II cicle, fins a 75 llocs escolars
  
Composició resultant de la resta del centre:
  
- 6 unitats d'Educació Primària, amb 150 llocs escolars
  
- 4 unitats d'Educació Secundària Obligatòria, amb 120 llocs escolars
  
- 2 unitats de Tècnic en Equips i Instal·lacions Electrotècniques, amb 40 llocs escolars (en doble torn, una unitat de matí i una altra de vesprada)
  
- 2 unitats de Tècnic en Cuina, amb 60 llocs escolars (en doble torn, una unitat de matí i una altra de vesprada)
  
- 1 unitat de Tècnic en Serveis de Restauració i Bar, amb 30 llocs escolars
  
- 1 unitat de Tècnic en Gestió Administrativa, amb 20 llocs escolars
  
- 2 unitats de Tècnic en Equips Electrònics de Consum, amb 40 llocs escolars (en doble torn, una unitat de matí i una altra de vesprada)
  
- 1 unitat de Tècnic en Pastisseria i Forneria, amb 30 llocs escolars
  
- 1 unitat de Tècnic en Comerç, amb 30 llocs escolars.
  
  
Centre: Pio XII
  
Titular: Sacerdotes Operarios
  
Domicili: c/ Alboraia, 9
  
Localitat: València
  
Província: València
  
Codi: 59790177
  
Modificació que s'autoritza:
  
- S'establix la capacitat de les 6 unitats d'Educació Infantil, II cicle, en 137 llocs escolars
  
Composició resultant de la resta del centre:
  
- 18 unitats d'Educació Primària amb 450 llocs escolars
  
- 12 unitats d'Educació Secundària Obligatòria amb 360 llocs escolars
  
- 6 unitats de Batxillerat amb 210 llocs escolars, en les modalitats de Ciències de la Natura i de la Salut, i Humanitats i Ciències Socials.


Còpia Permalink ELI